અશ્વિન શુક્લ પ્રતિપદાના રોજ બ્રહ્મમુહૂર્તમાં સ્નાન કરવું જોઈએ. જો બ્રહ્મમુહૂર્તમાં શક્ય ન હોય તો જેટલું શક્ય હોય તેટલું વહેલી સવારે સ્નાન કરો. ઘરના જ કોઈ પવિત્ર સ્થન પર માટીથી વેદી બનાવો. એ વેદીમાં જ જવ અને ઘઉંને મિક્સ કરીને વાવવા જોઈએ. આ વેદી પર કે તેની નિકટ જ પૃથ્વીનું પૂજન કરો. શાસ્ત્રોમાં કહેવામાં આવ્યું છે કે આ પૂજિત સ્થાન પર કળશની સ્થાપના કરવી જોઈએ. જે કળશ તમે સ્થાપિત કરી રહ્યા છો તે માટી, તાંબા, પીત્તળ, સોના કે ચાંદીનુ હોવું જોઈએ.